അഴിമതിക്കാരെ സംരക്ഷിച്ചവര് ഒടുവില് ഗത്യന്തരമില്ലാതെ നടപടിയെടുത്തു തിരുവനന്തപുരം കോര്പ്പറേഷനിലെ അഞ്ച് ജീവനക്കാര്ക്ക് സസ്പെന്ഷന് നികുതി തട്ടിപ്പ് സ്ഥിരീകരിച്ച് മേയര് നേമം സോണില് 26.7 ലക്ഷത്തിന്റെയും ആറ്റിപ്രയില് ഒരു ലക്ഷത്തിന്റെയും ക്രമക്കേടെന്ന് ആര്യാ രാജേന്ദ്രന് തിരുവനന്തപുരം: തിരുവനന്തപുരം നഗരസഭയിലെ നികുതി തട്ടിപ്പ് സ്ഥിരീകരിച്ച് മേയര് ആര്യ രാജേന്ദ്രന്. കുറ്റക്കാര്ക്കെതിരെ നടപടിയെടുത്തിട്ടുണ്ടെന്ന് മേയര് അറിയിച്ചു. അഞ്ച് ജീവനക്കാരെ സ്സ്പെന്ഡ് ചെയ്തു. നേമം സോണില് 26.7 ലക്ഷത്തിന്റെ ക്രമക്കേടും ആറ്റിപ്ര സോണില് ഒരു ലക്ഷത്തിന്റെ ക്രമക്കേടും നടന്നിട്ടുണ്ടെന്നാണ് മേയറുടെ സ്ഥിരീകരണം. വീട്ടുകരവും കെട്ടിട നികുതിയും മാത്രമല്ല, ഈ സോണലില് നിന്നുള്ള മറ്റ് വരുമാനം ഉള്പ്പെടെ ഉദ്യോഗസ്ഥര് വകമാറ്റി ഉപയോഗിച്ചെന്ന് മേയര് വിശദീകരിച്ചു. നികുതിയിനത്തില് ലഭിച്ച പണം ബാങ്കില് അടക്കാതെ ഉദ്യോഗസ്ഥര് തട്ടിയെന്നായിരുന്നു കണ്ടെത്തല്. സംസ്ഥാന ഓഡിറ്റ് വകുപ്പിന്റെ കണ്കറണ്ട് ഓഡിറ്റ് വിഭാഗം നടത്തിയ പരിശോധനയിലാണ് അഴിമതി കണ്ടെത്തിയത്. ജീവനക്കാരെ നേരത്തെ സസ്പെന്ഡ് ചെയ്തിരുന്നെങ്കിലും അതിന് കൗണ്സിലിന്റെ അനുവാദം ഉണ്ടായിരുന്നില്ല. കൗണ്സിലിന്റെ അനുവാദം വാങ്ങാതെയുള്ള സസ്പെന്ഷന് പിന്നീട് ഒരു നിയമത്തിന്റെ പിന്ബലം ഉണ്ടാകില്ലായെന്നതിനാലാണ് പ്രതിപക്ഷം പ്രതിഷേധം തുടരുന്നത്. കോര്പ്പറേഷന് കൗണ്സില് യോഗത്തില് ആദ്യമായാണ് മേയര് അഴിമതി നടന്നതായി സ്ഥിരീകരിക്കുന്നത്. ഓരോ സോണിലും നടന്നത് അഴിമതി തന്നെയാണ് മേയര് സ്ഥിരീകരിച്ചു. ജാമ്യമില്ലാ വകുപ്പ് ഉള്പ്പെടെ ചുമത്തിയാണ് കേസ്. ഇതുവരെ സിപിഎം ഭരണം സംരക്ഷിച്ചു നിര്ത്തിയവര്ക്കെതിരെ തന്നെയാണ് ഇപ്പോള് കോര്പ്പറേഷന് നടപടിയും കൈക്കൊണ്ടിരിക്കുന്നത്. ബിജെപി സമരം മുറുക്കിയതോടെ ഗത്യന്തരമില്ലാതെയാണ് നടപടി. വന് തട്ടിപ്പാണ് കോര്പ്പറേഷനില് അരങ്ങേറിയത്. വീട്ടുകരം അടക്കം കൃത്യമായി അടച്ചവര്ക്ക് ഭീമമായ കുടിശിക നോട്ടീസുകള് വന്നുതുടങ്ങിയതോടെയാണ് സംഭവം പുറത്തായത്. കോര്പ്പറേഷന് കീഴിലുള്ള 11 സോണല് ഓഫീസുകളില് മൂന്നിടങ്ങളില് ഭാഗികമായ ഓഡിറ്റ് നടന്നുകഴിഞ്ഞപ്പോള് തന്നെ 32 ലക്ഷം രൂപയുടെ ക്രമക്കേടാണ് പുറത്തുവന്നത്. കൂടുതല് സോണല് ഓഫീസുകളില് പരിശോധന പൂര്ത്തിയാകുമ്ബോള് ഈ സംഖ്യ ഇനിയും ഉയരുമെന്നാണ് സൂചനകള്. നേമം സോണല് ഓഫീസില് മാത്രം 25 ലക്ഷം രൂപയുടെ ക്രമക്കേട് കണ്ടെത്തിയിട്ടുണ്ട്. ഉള്ളൂര് സോണല് ഓഫീസില് അഞ്ച് ലക്ഷം രൂപയും ആറ്റിപ്ര സോണല് ഓഫീസില് രണ്ട് ലക്ഷം രൂപയും തട്ടിച്ചതായി കണ്ടെത്തിയിട്ടുണ്ട്. ഇതുമായി ബന്ധപ്പെട്ട് ആറ് ജീവനക്കാരെ തിരുവനന്തപുരം കോര്പ്പറേഷന് സസ്പെന്റ് ചെയ്തെങ്കിലും നേമം സോണല് ഓഫീസിന്റെ ചാര്ജുള്ള സൂപ്രണ്ട് ശാന്തിയെ സിപിഎം സംരക്ഷിക്കുന്നതായാണ് പ്രതിപക്ഷത്തിന്റെ ആരോപണം. കോര്പ്പറേഷന് ജീവനക്കാരുടെ സിപിഎം അനുകൂല സംഘടനയായ കേരള മുന്സിപ്പല് ആന്ഡ് കോര്പ്പറേഷന് സ്റ്റാഫ് യൂണിയന് സംസ്ഥാന കമ്മിറ്റി അംഗമാണ് ശാന്തി. അഴിമതി നടത്തിയ ജീവനക്കാര്ക്കെതിരെ പരാതി നല്കാന് പോലും കോര്പ്പറേഷന് അധികൃതര് തയ്യാറായിട്ടില്ലെന്ന് മുഖ്യപ്രതിപക്ഷമായ ബിജെപി ആരോപിക്കുന്നു. ബിജെപി നല്കിയ പരാതിയില് എഫ്ഐആര് ഇടാതിരിക്കാന് സിപിഎം നേതാക്കള് ഇടപെട്ടതായും ഇവര് പറയുന്നു. ഒടുവില് ബിജെപി കോര്പ്പറേഷന് ഓഫീസില് രാപ്പകല് സമരം ആരംഭിച്ച ശേഷമാണ് എഫ്ഐആര് ഇടാന് പൊലീസ് തയ്യാറായത്. കോര്പ്പറേഷനുമായി ബന്ധമുള്ള ബാങ്കുകളുടെ ശാഖകളിലൂടെ ടാക്സ് കളക്ടര്മാരുടെ കൂടി സഹായത്തോടെയാണ് ക്രമക്കേട് നടത്തിയിരിക്കുന്നത്. ടാക്സ് കളക്ടര്മാര് രണ്ടരലക്ഷം പിരിച്ചാല് അതില് 25000 മാത്രം അടയ്ക്കുകയും ബാക്കി പണം സോണല് ഓഫീസിലെ ജീവനക്കാര് പങ്കിട്ടെടുക്കുന്നതുമാണ് പതിവ്. എല്ലാമാസവും കൃത്യമായ പങ്ക് കോര്പ്പറേഷനിലെയും ബാങ്കിലെയും ഉന്നതര്ക്ക് എത്തുന്നതായും സൂചനകളുണ്ട്. ഈ കോവിഡ്കാലത്ത് അന്നന്നത്തെ ചെലവിന് പോലും വകയില്ലാത്ത പട്ടിണി പാവങ്ങളാണ് കുടിശിക നോട്ടീസ് ലഭിച്ചിട്ടുള്ളതില് അധികവും. അതില് ബഹുഭൂരിപക്ഷംപേരും ഈ വര്ഷത്തെ അടക്കം കരം കൃത്യമായി അടച്ചവരാണ്. അതിന്റെ രസീതുകളും അവരുടെ പക്കലുണ്ട്. ചുവരിന് സിമന്റ് പൂശാനോ മേല്ക്കൂര ഒന്ന് നന്നാക്കി പണിയാനോ പോലും വരുമാനമില്ലെങ്കിലും കരം കൃത്യമായി അടച്ചിരുന്ന ശോഭനകുമാരിയും എല്ലാവര്ഷവും പാളയം സാഫല്യം കോംപ്ലക്സിലെ ജനസേവന കേന്ദ്രത്തിലെത്തികരം അടച്ചിരുന്ന ജയശങ്കറുമൊക്കെ ഈ ക്രമക്കേടിന്റെ ഇരകളാണ്. Stories you may Like